Անտոնիո Գուտերեշը նկարագրել է կարևոր իրադարձությունը որպես բազմազանությունը և առաջընթացը նշելու առիթ՝ հաշվի առնելով մոլորակի համար մարդկության ընդհանուր պատասխանատվությունը:
**Ութ միլիարդի օր**, ՄԱԿ-ի ազգաբնակչության հիմնադրամի (ՄԱԲՀ) կողմից նշանակված օր, երբ աշխարհի բնակչությունը հասնելու է ութ միլիարդ մարդու։ Նշվում է 2022 թվականի նոյեմբերի 15-ին ժամը 8:00-ին (UTC)։ Այն հաջորդում է Յոթ միլիարդի օրվան, որը նշվել է 2011 թվականի հոկտեմբերի 31-ին, և վեց միլիարդի օրվան, որը նշվել է 1999 թվականի հոկտեմբերի 12-ին։

ՄԱԿ-ի գլխավոր քարտուղար Անտոնիու Գուտերեշը նկարագրեց այս կարևոր իրադարձությունը որպես «տոնելու մեր բազմազանությունը, ճանաչելու մեր ընդհանուր մարդասիրությունը և հիանալու առողջության առաջընթացով»՝ միաժամանակ հաշվի առնելով «մեր ընդհանուր պատասխանատվությունը՝ հոգ տանելու մեր մոլորակի և ... միմյանց մասին»։

2022 թվականը ընտրվել է ՄԱԿ-ի Տնտեսական և սոցիալական հարցերի դեպարտամենտի (UNDESA) տվյալների կանխատեսումների հիման վրա։

Նախապատմություն
---------------

Աշխարհի բնակչության թիվը 2022 թվականին ութ միլիարդի հասնելը՝ 1987 թվականի հինգ, 1999 թվականին՝ վեց և 2011 թվականին՝ յոթ միլիարդի հետ համեմատաբար,, արտացոլում է դրական զարգացումները այնպիսի ոլորտներում, ինչպիսիք են համաշխարհային առողջությունը և աղքատության վերացումը։ Համաշխարհային մանկական և մայրական մահացության մակարդակի զգալի նվազումը, հատկապես 21-րդ դարում, հանգեցրել է համաշխարհային կյանքի տևողության, հետևաբար՝ ընդհանուր բնակչության կտրուկ աճի։

«Սա հաջողության պատմություն է», - ասել է ՄԱԿ-ի Բնակչության հիմնադրամի գործադիր տնօրեն դոկտոր Նատալյա Կանեմը 2022 թվականի Ազգաբնակչության համաշխարհային օրը՝ հուլիսի 11-ին։ «Մեր աշխարհը, չնայած իր մարտահրավերներին, այն աշխարհն է, որտեղ մարդկանց մեծ մասը կրթված են ապրում են ավելի առողջ կյանքով, քան պատմության որևէ նախորդ փուլում։»

Ազգաբնակչության աճի հեռանկարներ
-------------------------------

| Բնակչության թիվ | Տարի | Հաջորդ միլիարդի անցման ժամանակահատվածը |
| --- | --- | --- |
| 1 միլիարդ | 1804 | –– |
| 2 միլիարդ | 1927 | 23 | 23  |
| 3 միլիարդ | 1960 | 33 | 33  |
| 4 միլիարդ | 1974 | 14 | 14  |
| 5 միլիարդ | 1987 | 13 | 13  |
| 6 միլիարդ | 1999 | 12 | 12  |
| 7 միլիարդ | 2011 | 12 | 12  |
| **8 միլիար**դ | **2022** | **11**  | 11  |
| Աշխարհի բնակչության թվի փոփոխությունը, ըստ ՄԱԲՀ-ի |

Համաշխարհային մարտահրավերների ֆոնին, ինչպիսիք են կլիմայի փոփոխությունը և COVID-19 համաճարակը, մի քանի դիտորդներ, այդ թվում՝ Դեյվիդ Աթենբորոն, մտահոգություն են հայտնել մոլորակի և նրա բնակիչների ապագայի վերաբերյալ, քանի որ բնակչության թիվը աճում է

Պատմության ընթացքում գերբնակեցման հետ կապված մտավախություններին անդրադարձել է 18-րդ դարի տնտեսագետ Թոմաս Մալթուսի աշխատանքը, ով կանխատեսում էր, որ մարդկության աճը կգերազանցի իրեն ռեսուրսներով պահպանելու կարողությունը

Որոշ փորձագետներ նշում են պտղաբերության անկումը որպես ժողովրդագրական աղետի պոտենցիալ ավետաբեր։ Այնուամենայնիվ, ժողովրդագրության փորձագետները վիճարկել են այս տեսությունները՝ ընդգծելով երկրների բնակչության միտումների բազմազանությունը և դատաստանի օրվա որևէ սցենարի անհավանականությունը։

2022 թվականի հուլիսի 11-ին ՄԱԿ-ի Բնակչության հիմնադրամի տնտեսագիտության և ժողովրդագրության ավագ խորհրդական Մայքլ Հերմանը գրել է՝ [«Բնակչության աճը ներկայումս կենտրոնացած է աշխարհի ամենաաղքատ երկրներում, մինչդեռ ամենահարուստ երկրներից մի քանիսը սկսում են բնակչության թվաքանակի անկում տեսնել»։

Ընդհանուր առմամբ, ՄԱԿ-ի Տնտեսական և սոցիալական հարցերի դեպարտամենտը կանխատեսում է, որ գլոբալ բնակչությունը կշարունակի աճել՝ 2080-ականների ընթացքում պոտենցիալ հասնելով մոտ 10,4 միլիարդ մարդու և այդպես կմնա մինչև 2100 թվականը։

Տես նաև
-------

* Յոթ միլիարդի օր

Ծանոթագրություններ՝․
--------------------

1. ↑  «World set to reach 8 billion people on 15 November 2022»։ *United Nations Population Fund* (անգլերեն)։ Վերցված է 2022 թ․ հոկտեմբերի 8
2. ↑  «Secretary General's message on World Population Day»։ *MINURSO* (անգլերեն)։ 2022 թ․ հուլիսի 11։ Վերցված է 2022 թ․ հոկտեմբերի 8
3. 1 2  «World Population Prospects 2022»։ *UNDESA* (New York)։ 2022
4. ↑  «Statement of the Executive Director to the Second Regular Session of the Executive Board 2022»։ *United Nations Population Fund* (անգլերեն)։ Վերցված է 2022 թ․ հոկտեմբերի 8 <nowiki>
5. ↑  Nations United։ «Population»։ *United Nations* (անգլերեն)։ Վերցված է 2022 թ․ հոկտեմբերի 8
6. ↑  «World set to reach 8 billion people on 15 November 2022»։ *United Nations Population Fund* (անգլերեն)։ Վերցված է 2022 թ․ հոկտեմբերի 8
7. ↑  Hendrix Howard V. (2022 թ․ օգոստոսի 23)։ «The planet is approaching 8 billion people. We’re not ready»։ *San Francisco Chronicle* (en-US)։ Վերցված է 2022 թ․ հոկտեմբերի 8
8. ↑  «David Attenborough – Humans are plague on Earth»։ *www.telegraph.co.uk*։ Վերցված է 2022 թ․ հոկտեմբերի 8
9. 1 2  Gorvett Zaria։ «How many people can Earth handle?»։ *www.bbc.com* (անգլերեն)։ Վերցված է 2022 թ․ հոկտեմբերի 8
10. ↑  «Are there too many people? All bets are off»։ *the Guardian* (անգլերեն)։ 2021 թ․ մայիսի 8։ Վերցված է 2022 թ․ հոկտեմբերի 8
11. ↑  Tomlinson Mark։ «OPINION | Mark Tomlinson: Facing up to the challenge of a world with 8 billion people in it»։ *News24* (en-US)։ Վերցված է 2022 թ․ հոկտեմբերի 8
12. ↑  Smith Pete (2015)։ «Malthus is still wrong: we can feed a world of 9–10 billion, but only by reducing food demand»։ *Proceedings of the Nutrition Society* (անգլերեն) **74** (3): 187–190։ ISSN 0029-6651։ doi:10.1017/S0029665114001517
13. 1 2  Nations United։ «The Global Population Will Soon Reach 8 Billion—Then What?»։ *United Nations* (անգլերեն)։ Վերցված է 2022 թ․ հոկտեմբերի 8
14. ↑  Hamilton Isobel Asher։ «Elon Musk says 'population collapse' is more dangerous than global warming. Experts say that won't happen.»։ *Business Insider* (en-US)։ Վերցված է 2022 թ․ հոկտեմբերի 8
15. ↑  Christensen Jen (2022 թ․ օգոստոսի 30)։ «Elon Musk thinks the population will collapse. Demographers say it's not happening»։ *CNN* (անգլերեն)։ Վերցված է 2022 թ․ հոկտեմբերի 8